b"\n_START_ARTICLE_\nSant Esteve de Castellviny\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de planta rectangular amb absis semicircular a llevant. La seva nau amida 2 m. de llarg per 4,70 m. d'ample. A mitja nau s'obre a cada costat una capella, per un arc de mig punt que es prolonga en una volta de can\xc3\xb3, i que fa 2,25 m. d'ample._NEWLINE_La nau est\xc3\xa0 coberta per tres voltes d'aresta. A l'extrem de la nau hi ha un petit cor._NEWLINE_La porta d'arc de mig punt adovellada, es troba al mur de migdia, quasi als peus de la nau._NEWLINE_A ponent s'aixeca una magn\xc3\xadfica espadanya, formada amb dos arcs de mig punt, graonada._NEWLINE_L'absis, actualment tapiat, est\xc3\xa0 constru\xc3\xaft amb carreus, com tamb\xc3\xa9 els angles de les parets, mentre que els altres paraments s\xc3\xb3n de pedra sense desbastar. La coberta, de llicorella, \xc3\xa9s a dues aig\xc3\xbces."